Nueva Imperialis

Nueva Imperialis () – miestas Čilėje, Araukanijos regione, Kautino provincijoje, 35 km į vakarus nuo Temuko, prie Čolčolio upės (šalia jos santakos su Kautinu, sudarant Imperialio upę). Keliai į Temuką, Čolčolį, Karahuę, Baros Araną. Verčiamasi daugiausia žemės ūkiu (kviečių auginimas), taip pat vystomas turizmas. Nueva Imperialis yra mapučių kultūros centras – mieste ir apylinkėse gyvena daug mapučių.«Paseos y excursiones: De paseo por Nueva Imperial», welcomechile.com Veikia profesinė mokykla, ligoninė.

Nueva Imperialyje išlikęs 1909 m. geležinkelio tiltas (nebenaudojamas), pastatytas prancūzų bendrovės „Schneider-Creusot“.

 Istorija 

Pirmąją gyvenvietę, pavadinimu La Imperialis (La Imperial) 1551 m. įkūrė Pedras de Valdivia dabartinio Karahuės miesto vietoje. 1600 m., Arauko karo metu, gyvenvietė buvo apleista ir sunaikinta. 1882 m. šalia Čolčolio ir Kautino santakos, vado Huenulio žemėse, įkurtas Nueva Imperialis, pastatyta tvirtovė.Astaburuaga, Francisco (1899). «Nueva Imperial». Diccionario geográfico de la República de Chile. Santiago de Chile: Imprenta de F. A. Brockhaus. 1887 m. tapo departamento centru. Gyvenvietė pamažu augo keliantis vokiečių, britų, šveicarų imigrantams, steigiantis metodistų mokykloms.Zavala Cepeda, José Manuel (2008). «Los colonos y la escuela en la Araucanía: Los inmigrantes europeos y el surgimiento de la educación privada y laica protestante en la Región de la Araucanía (1887–1915)». Universum (Talca) 1 (23): 268–286.

 Šaltiniai 

Kategorija:Čilės miestai